**สรุปผลการประชุมคปต.ครั้งที่ 1/2562**

**วันที่ 21 ม.ค. 2562**

ความก้าวหน้าตามมติ คปต.

**1. การพัฒนากำลังตำรวจพื้นที่ จชต. โดยสำนักงานตำรวจแห่งชาติ (ตร.)**

๑.1 การเพิ่มกำลังพลตำรวจในพื้นที่ จชต. รวม 4,700 อัตรา (หน่วยปฏิบัติการพิเศษ 1,700 อัตรา และตำรวจตระเวนชายแดน 3,000 อัตรา) ซึ่งสำนักงานคณะกรรมการข้าราชการพลเรือนกำลังเสนอ เรื่องขออนุมัติที่ประชุมคณะรัฐมนตรี ทั้งนี้ ตร. พร้อมเปิดรับสมัคร จัดฝึกอบรมและบรรจุเข้าปฏิบัติงาน

1.๒ การพัฒนาหน่วยตำรวจน้ำ ตร. โดยกองกำลังตำรวจจังหวัดชายแดนภาคใต้ กำลังยกร่างโครงสร้างการจัดหน่วยปฏิบัติการลาดตระเวนทางน้ำบริเวณแม่น้ำตากใบ-สุไหงโก-ลก นำเสนอ ผอ.รมน.ภาค 4 เพื่อพิจารณา ควบคู่ไปกับการพัฒนาโครงสร้างหน่วยของ ตร.

ข้อสั่งการประธาน คปต. ขอให้ ตร. เร่งกำหนดโครงสร้างกองเรือที่มีความพร้อมดำเนินงานให้บรรลุเป้าหมายที่กำหนดไว้

**2. ความร่วมมือทางวิชาการเพื่อแก้ไขปัญหาการบ่มเพาะเยาวชนพื้นที่ จชต.**

กอ.รมน.ภาค 4 ร่วมกับ ศอ.บต. ได้ประสานมหาวิทยาลัย และสถาบันอาชีวศึกษาพื้นที่ จชต. (๖ แห่ง) ลงนามบันทึกข้อตกลงความร่วมมือทางวิชาการ (MOU) เมื่อเดือนเมษายน 2561 และร่วมขับเคลื่อนงานสำคัญ เช่น การจัดค่ายอาสาสมัครพัฒนาเพื่อการเรียนรู้สังคมพหุวัฒนธรรมให้กับนักเรียน นักศึกษา การจัดทำข้อเสนอภารกิจงานต่อสู้ทางการเมืองและการผลิตชุดความรู้ เพื่อสลายแนวคิดแบ่งแยกดินแดน และนิยมความรุนแรงในพื้นที่ จชต. เป็นต้น

ข้อสั่งการประธาน คปต. ปัญหาการบ่มเพาะเยาวชนในพื้นที่ จชต. ต้องดำเนินการให้ครอบคลุม และจัดให้ทุกฝ่ายประสานความร่วมมือกับทุกฝ่ายอย่างใกล้ชิด

**3. การปรับบทบาทและภารกิจของ ศอ.บต.**

สืบเนื่องจากประธาน คปต. ได้เห็นชอบ ให้ปรับบทบาท ศอ.บต. เป็นหน่วยประสานเร่งรัด ติดตาม กำกับ (Regulator) แผนงาน/โครงการของหน่วยงานรัฐที่เกี่ยวข้องในด้านการพัฒนา จชต. รวมทั้งพัฒนาเสริมความมั่นคง เพื่อพัฒนาคุณภาพชีวิตประชาชนให้เกื้อกูลต่อการสร้างสันติสุขของ กอ.รมน.ภาค 4 สน. ทั้งนี้ นายกรัฐมนตรีได้กรุณาอนุมัติให้ปรับโครงสร้างการแบ่งส่วนงานภายใน ศอ.บต. พ.ศ. 2561 แล้ว เมื่อวันที่ 7 ธันวาคม 2561 สำหรับการปรับปรุง พ.ร.บ.การบริหารราชการจังหวัดชายแดนภาคใต้ พ.ศ. 2553 ศอ.บต. และ กอ.รมน. จะเร่งดำเนินการเพื่อเสนอ คปต. ต่อไป

ข้อสั่งการประธาน คปต. ขอให้ ศอ.บต. เร่งประสาน กอ.รมน. และทุกฝ่ายร่วมมือกันอย่างต่อเนื่อง

เรื่องพิจารณา/มติที่ประชุม คปต.

**1. (ร่าง) แผนแม่บทการบูรณาการกล้องโทรทัศน์วงจรปิด (CCTV) ในพื้นที่ จชต. พ.ศ. 2561–2565**

มติที่ประชุม : ให้ความเห็นชอบในหลักการ แผนแม่บทระบบกล้องกล้องโทรทัศน์วงจรปิด (CCTV) ในพื้นที่ จชต. พ.ศ. 2561 – 2565 เพื่อให้หน่วยงานที่เกี่ยวข้องใช้เป็นแผนหลักสำหรับการพัฒนาระบบกล้องโทรทัศน์วงจรปิด (CCTV) ในพื้นที่ จชต. ให้มีประสิทธิภาพสูงสุดบรรลุเป้าหมายที่แผนกำหนดไว้

**2. (ร่าง) แนวทางการจัดระเบียบชายแดนในพื้นที่ จชต. พ.ศ. ๒๕๖๑-๒๕๖๕**

มติที่ประชุม : ให้ความเห็นชอบ แนวทางการจัดระเบียบชายแดนในพื้นที่ จชต. พ.ศ. 2561– 2565 เพื่อให้หน่วยงานที่เกี่ยวข้องทุกหน่วยใช้เป็นกรอบหลักในการปฏิบัติงานควบคุมชายแดนไทยได้อย่างมีประสิทธิภาพ

-๒-

**3. การขยายผลโครงการเมืองต้นแบบ “สามเหลี่ยมมั่นคง มั่งคั่ง ยั่งยืน” ไปสู่เมืองต้นแบบที่ 4 อ.จะนะ จว.ส.ข. “เมืองต้นแบบอุตสาหกรรมก้าวหน้าแห่งอนาคต”**

มติที่ประชุม : ให้ความเห็นชอบในหลักการตามข้อเสนอของ ศอ.บต. โดยมอบให้ ศอ.บต. ร่วมกับสำนักงานสภาพัฒนาการเศรษฐกิจ และสังคมแห่งชาติ ปรับรายละเอียดแนวทางการขยายผลโครงการฯ ให้สมบูรณ์ตามข้อพิจารณา สล.คปต. ก่อนนำกราบเรียนนายกรัฐมนตรีต่อไป

ข้อสั่งการของประธาน คปต.

1. ให้ กอ.รมน. และ กอ.รมน.ภาค 4 สน. เพิ่มประสิทธิภาพงานปลอดภัยในชีวิต และทรัพย์สินของประชาชนในพื้นที่ และเร่งดำเนินการต่อผู้กระทำผิดกฎหมาย โดยมุ่งยกระดับงานข่าวกรองเชิงรุก มากขึ้น รวมทั้ง ต้องมีความพร้อมให้การช่วยเหลือเยียวยาผู้ได้รับผลกระทบอย่างเหมาะสม และสร้างความเข้าใจกับประชาชนอย่างต่อเนื่อง เพื่อป้องกันการบิดเบือนข้อมูล และป้องกันความสับสนของภาคส่วนที่เกี่ยวข้อง

2. ให้ ศอ.บต. ทำงานร่วมกับ กอ.รมน.ภาค 4 สน. อย่างใกล้ชิด และร่วมกับหน่วยงานอื่นขับเคลื่อนโครงการให้ตอบสนองความต้องการของประชาชน และยกระดับคุณภาพชีวิต

3. เน้นย้ำทุกภาคส่วนระวังอย่าให้เกิดการรั่วไหลของงบประมาณ และการทุจริตคอร์รัปชั่น

4. ขอให้ผู้แทนพิเศษของรัฐบาลช่วยกันติดตามให้คำแนะนำแก้ไขปัญหาในพื้นที่ให้เกิดผลเป็นรูปธรรม

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*